CELEX: 32018R1482
Language: et
Date: 2018-10-04 00:00:00
Title: Komisjoni määrus (EL) 2018/1482, 4. oktoober 2018, millega muudetakse Euroopa Parlamendi ja nõukogu määruse (EÜ) nr 1334/2008 I lisa kofeiini ja teobromiini osas (EMPs kohaldatav tekst)

5.10.2018   
               
               
                  ET
               
               
                  Euroopa Liidu Teataja
               
               
                  L 251/19
               
            
         KOMISJONI MÄÄRUS (EL) 2018/1482,
         4. oktoober 2018,
         millega muudetakse Euroopa Parlamendi ja nõukogu määruse (EÜ) nr 1334/2008 I lisa kofeiini ja teobromiini osas
         (EMPs kohaldatav tekst)
         EUROOPA KOMISJON,
         võttes arvesse Euroopa Liidu toimimise lepingut,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1334/2008, mis käsitleb toiduainetes kasutatavaid lõhna- ja maitseaineid ning teatavaid lõhna- ja maitseomadustega toidu koostisosi ning millega muudetakse nõukogu määrust (EMÜ) nr 1601/91, määrusi (EÜ) nr 2232/96 ja (EÜ) nr 110/2008 ning direktiivi 2000/13/EÜ, (1) eriti selle artikli 11 lõiget 3,
         võttes arvesse Euroopa Parlamendi ja nõukogu 16. detsembri 2008. aasta määrust (EÜ) nr 1331/2008, millega kehtestatakse toidu lisaainete, toiduensüümide ning toidu lõhna- ja maitseainete lubade andmise ühtne menetlus, (2) eriti selle artikli 7 lõiget 5,
         ning arvestades järgmist:
         
                     (1)
                  
                  
                     Määruse (EÜ) nr 1334/2008 I lisas on sätestatud liidu loetelu toidus kasutada lubatud lõhna- ja maitseainetest ning lähtematerjalidest ja nende kasutamise tingimused.
                  
               
                     (2)
                  
                  
                     Komisjoni rakendusmäärusega (EL) nr 872/2012 (3) võeti vastu lõhna- ja maitseainete loetelu ning kanti see loetelu määruse (EÜ) nr 1334/2008 I lisa A osasse.
                  
               
                     (3)
                  
                  
                     Kõnealust loetelu võib ajakohastada vastavalt määruse (EÜ) nr 1331/2008 artikli 3 lõikes 1 osutatud ühtsele menetlusele kas komisjoni algatusel või pärast liikmesriigi või huvitatud isiku esitatud taotluse saamist.
                  
               
                     (4)
                  
                  
                     Liidu loetelu A osa sisaldab nii juba hinnatud lõhna- ja maitseaineid, mille kohta ei ole lisatud joonealuseid märkusi, kui ka hindamisel olevaid lõhna- ja maitseaineid, mille kohta on lisatud joonealused märkused 1–4.
                  
               
                     (5)
                  
                  
                     Kofeiin [FL nr 16.016] ja teobromiin [FL nr 16.032] lisati joonealuse märkusega 1, mille kohaselt pidi Euroopa Toiduohutusamet (edaspidi „amet“) nende ainete hindamise lõpule viima.
                  
               
                     (6)
                  
                  
                     31. jaanuaril 2017 viis amet lõpule kofeiini [FL nr 16.016] ja teobromiini [FL nr 16.032] lõhna- ja maitseainetena kasutamise ohutuse hindamise (4) ning jõudis järeldusele, et eeldatavates tarbimiskogustes ei põhjusta nende kasutamine lõhna- ja maitseainetena teatavates toiduainetes ohutusprobleeme. Seega võib liidu loetelus juba sätestatud kasutustingimused säilitada.
                  
               
                     (7)
                  
                  
                     Seepärast tuleks kofeiin [FL nr 16.016] ja teobromiin [FL nr 16.032] loetleda liidu lõhna- ja maitseainete loetelus juba hinnatud ainetena ilma joonealuse märkuseta, mis on nende praegustes liidu loetelu kannetes.
                  
               
                     (8)
                  
                  
                     Määruse (EÜ) nr 1334/2008 I lisa A osa tuleks seega vastavalt muuta.
                  
               
                     (9)
                  
                  
                     Käesoleva määrusega ette nähtud meetmed on kooskõlas alalise taime-, looma-, toidu- ja söödakomitee arvamusega,
                  
               ON VASTU VÕTNUD KÄESOLEVA MÄÄRUSE:
         
            Artikkel 1
            Määruse (EÜ) nr 1334/2008 I lisa A osa muudetakse käesoleva määruse lisa kohaselt.
         
         
            Artikkel 2
            Käesolev määrus jõustub kahekümnendal päeval pärast selle avaldamist Euroopa Liidu Teatajas.
         
         
            Käesolev määrus on tervikuna siduv ja vahetult kohaldatav kõikides liikmesriikides.
            Brüssel, 4. oktoober 2018
            
               
                  Komisjoni nimel
               
               
                  president
               
               Jean-Claude JUNCKER
            
         
         
            (1)  ELT L 354, 31.12.2008, lk 34.
         
            (2)  ELT L 354, 31.12.2008, lk 1.
         
            (3)  Komisjoni 1. oktoobri 2012. aasta rakendusmäärus (EL) nr 872/2012, millega võetakse vastu Euroopa Parlamendi ja nõukogu määruses (EÜ) nr 2232/96 ettenähtud lõhna- ja maitseainete loetelu, lisatakse see Euroopa Parlamendi ja nõukogu määruse (EÜ) nr 1334/2008 I lisasse ning tunnistatakse kehtetuks komisjoni määrus (EÜ) nr 1565/2000 ja komisjoni otsus nr 1999/217/EÜ (ELT L 267, 2.10.2012, lk 1).
         
            (4)  EFSA Journal 2017; 15(4): 4729.
      
      
         
            LISA
            Määruse (EÜ) nr 1334/2008 I lisa muudetakse järgmiselt.
            
                        1.
                     
                     
                        A osa 2. jaos asendatakse kanne aine FL nr 16.016 kohta järgmisega:
                        
                                    „16.016
                                 
                                 
                                    kofeiin
                                 
                                 
                                    58-08-2
                                 
                                 
                                     
                                 
                                 
                                    11741
                                 
                                 
                                     
                                 
                                 
                                    Piirangud kasutamisel lõhna- ja maitseainena:
                                    toidugrupis 1: kuni 70 mg/kg,
                                    toidugrupis 3: kuni 70 mg/kg,
                                    toidugrupis 5: kuni 100 mg/kg,
                                    toidugrupis 14.1: kuni 150 mg/kg
                                 
                                 
                                     
                                 
                                 
                                    EFSA“
                                 
                              
                  
                        2.
                     
                     
                        A osa 2. jaos asendatakse kanne aine FL nr 16.032 kohta järgmisega:
                        
                                    „16.032
                                 
                                 
                                    teobromiin
                                 
                                 
                                    83-67-0
                                 
                                 
                                     
                                 
                                 
                                     
                                 
                                 
                                     
                                 
                                 
                                    Piirangud kasutamisel lõhna- ja maitseainena:
                                    toidugrupis 1: kuni 70 mg/kg,
                                    toidugrupis 14.1: kuni 100 mg/kg
                                 
                                 
                                     
                                 
                                 
                                    EFSA“